CELEX: 32000D0351
Language: sk
Date: 2000-05-03 00:00:00
Title: Rozhodnutie Komisie z 3. mája 2000 o postupe stanovenia nového hostiteľského servera pre integrovaný automatizovaný veterinárny systém (oznámené pod číslom dokumentu C(2000) 818)Text s platnosťou pre EHP

Dôležité právne oznámenie

|

32000D0351

Úradný vestník L 124 , 25/05/2000 S. 0061 - 0063

		Rozhodnutie Komisiez 3. mája 2000o postupe stanovenia nového hostiteľského servera pre integrovaný automatizovaný veterinárny systém(oznámené pod číslom dokumentu C(2000) 818)(Text s platnosťou pre EHP)(2000/351/ES)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu Rady 90/425/EHS z 26. júna 1990 o veterinárnych a zootechnických kontrolách uplatňovaných v obchode vo vnútri spoločenstva s určitými živými zvieratami a výrobkami s ohľadom na vytvorenie vnútorného trhu [1], naposledy zmenenú a doplnenú smernicou 92/118/EHS [2], najmä na jej článok 20 ods. 3,so zreteľom na rozhodnutie Rady 92/438/EHS z 13. júla 1992 o automatizácii postupov veterinárneho dovozu (projekt Shift), ktorým sa menia a dopĺňajú smernice 90/675/EHS, 91/496/EHS, 91/628/EHS a rozhodnutie 90/424/EHS a ruší rozhodnutie 88/192/EHS [3], naposledy zmenené a doplnené Aktom o pristúpení Rakúska, Fínska a Švédska, najmä na jeho článok 12,keďže:(1) Rozhodnutím 92/373/EHS [4], Komisia určila hostiteľský server ANIMO a v súlade s rozhodnutím Komisie 92/486/EHS [5], naposledy zmeneným a doplneným rozhodnutím 1999/716/ES [6], hostiteľský server ANIMO musí byť prevádzkyschopný najneskôr do 31. marca 2000.(2) S cieľom umožniť ďalej pracovať na úrovni spoločenstva, vrátane štúdií a seminárov na preskúmavanie architektúry siete ANIMO, musí sa implementovať veterinárny systém integrujúci rôzne počítačové aplikácie.(3) V tejto etape je potrebné špecifikovať postup stanovovania nového spoločného hostiteľského servera, ktorý bude poskytovať všetky služby požadované v rámci integrovaného automatizovaného veterinárneho systému.(4) Spoločný hostiteľský server musí vyhovovať presným technickým špecifikáciám.(5) Opatrenia uvedené v tomto rozhodnutí sú v súlade so stanoviskom Stáleho veterinárneho výboru,PRIJALA TOTO ROZHODNUTIE:Článok 11. Komisia vypíše verejnú súťaž počínajúc rokom 2000 na získanie spoločného hostiteľského servera berúc do úvahy pokrok dosiahnutý v oblasti dátových komunikačných technológií a nových služieb potrebných na výmenu informácií medzi členskými štátmi v rámci integrovaného automatizovaného veterinárneho systému.2. Výberové konanie uvedené v odseku 1, ktoré bude obsahovať všetky informácie potrebné na jeho implementáciu (podrobné technické špecifikácie), bude brať do úvahy minimálne technické špecifikácie definované v prílohe.3. Po ukončení výberového konania uvedeného v odseku 1, Komisia, s cieľom určenia hostiteľského servera, vyberie najmenej tri ponuky, ktoré spĺňajú technické špecifikácie uvedené v odseku 2.Článok 2Toto rozhodnutie je adresované členským štátom.V Bruseli 3. mája 2000Za KomisiuDAVID Byrnečlen Komisie[1] Ú. v. ES L 224, 18.8.1990, s. 29.[2] Ú. v. ES L 62, 15.3.1993, s. 49.[3] Ú. v. ES L 243, 25.8.1992, s. 27.[4] Ú. v. ES L 195, 14.7.1992, s. 31.[5] Ú. v. ES L 291, 7.10.1992, s. 20.[6] Ú. v. ES L 289, 11.11.1999, s. 1.--------------------------------------------------PRÍLOHATECHNICKÉ ŠPECIFIKÁCIE PRE SPOLOČNÝ HOSTITEĽSKÝ SERVER1. Všeobecný popisHostiteľský server pre výmenu a spracovanie správ a iných údajov musí byť prevádzkyschopný najneskôr do 1. apríla 2001.Musí obsahovať nasledovné prvky:a) dostatočný počet počítačov s príslušným výkonom s cieľom garantovať spravovanie veľkých objemov údajov, s akceptovaním veterinárnych aplikácií, databáz a referenčných súborov;b) vybavenie (hardware a softvér) zaručujúce spravovanie viacnásobného komunikačného protokolu medzi rôznymi sieťami umožňujúcimi súčasný prístup pre mnohých používateľov,c) služby emailových správ zhodné s medzinárodnými normami,d) možnosti a služby web,e) služby na prenos súborov,f) kapacita ukladania údajov postačujúca na jeden rok,g) možnosti archivovania počas trvania kontraktu,h) záložné a okamžité opätovné štartovacie vlastnosti v prípade zlyhania.Hostiteľský server musí byť schopný spolupracovať s existujúcimi systémami ako sú národné servery alebo systémy v národných veterinárnych správach, ktoré vyhovujú medzinárodným normám.Hostiteľský server musí byť k dispozícii 24 hodín denne, 7 dní v týždni.2. Formát a objem prenesených údajovFormát správy pre existujúce aplikácie musí byť v ASCII kóde definovanými znakmi a musí byť schopný rozvíjania vzhľadom na iné štruktúrované formáty. Odhadovaný počet správ prenesený za jeden deň je približne 4000. Na základe vyššie uvedeného bude hostiteľský server schopný zahŕňať 4000 vstupných operácií a 8000 výstupných operácií za deň.V prípade ostatných prenášaných údajov sa bude jednať o referenčné a o dátové súbory a o aplikačný softvér.3. Kapacita systémuSystém musí byť schopný spravovať 2000 potencionálnych užívateľov. Nakoľko však doba používania sa môže meniť, odhadovaný počet simultánnych užívateľov (vstup a na výstup) bude priemerne 70 a maximálne 100). Takáto kapacita musí byť v prípade potreby rozšíriteľná z dôvodu zaručenia úrovne služieb. Systém musí byť schopný zvládnuť čakajúce fronty užívateľov.4. Vystopovateľnosť správyHostiteľský server musí byť schopný zaručiť a monitorovať vystopovateľnosť správ. Musí zabezpečiť zachovanie činnosti komunikačných sietí a obnovenia prerušených komunikácií a musí v sebe obsahovať všetky prvky vystopovateľnosti správ, ktoré sa môžu vyžadovať v ľubovoľnom čase.5. Bezpečnosť systému a údajovHostiteľský server musí mať súbor striktných a koherentných zabezpečení na ochranu a integritu údajov. Údaje nesmú byť použiteľné hostiteľským serverom.Prístup do systému musí byť chránený a kontrolovaný súborom zabezpečovacích postupov použitím rôznych metód ako sú užívateľské čísla ID a autentifikácia vysielača správ pomocou hostiteľského servera.Séria opatrení na zálohovanie a obnovenie údajov v systéme musí byť dostupná a musí byť na hostiteľskom serveri zabezpečená tak, aby sa nestratili žiadne informácie v dôsledku porúch na hardware.Hostiteľský server musí byť zabezpečený schopnou obsluhou.6. AsistenciaPomocný servis musí byť k dispozícii 12 hodín denne, od 7.00 do 19.00 hod. v mieste hostiteľského serveru s cieľom riešiť všetky problémy spojené s komunikáciou.Každá aplikácia musí mať podporu on-line.7. Spravovanie systémuHostiteľský server musí zabezpečiť správcovské štatistiky, ktoré sa týkajú toku informácií, šírenia referenčných súborov, výpadky v komunikačnej sieti a všetky parametre potrebné pre riadenie nákladov.--------------------------------------------------